ΝτιΆντρε Κέιν

Ο ΝτιΆντρε Κέιν (DeAndre Kane) (Πίτσμπεργκ, 10 Ιουνίου 1989) είναι Αμερικανός, πολιτογραφημένος Ούγγρος, καλαθοσφαιριστής. Με ύψος 1,96 μ. αγωνίζεται ως σούτινγκ γκαρντ και σμολ φόργουορντ.

 Παρά τις εντυπωσιακά δοκιμαστικά και τη σταθερή κολεγιακή σταδιοδρομία του, ο Κέιν δεν επιλέχθηκε στο NBA Ντραφτ του 2014. Τον Ιούλιο του 2014, εντάχθηκε στους Λος Άντζελες Λέικερς για το NBA Σάμερ Λιγκ του 2014. Στις 11 Σεπτεμβρίου 2014, υπέγραψε με τη ρωσική Κράσνι Οκτιάμπρ για τη σεζόν 2014-15. Στις 5 Νοεμβρίου 2014, αποδεσμέυτηκε από την Κράσνι Οκτιάμπρ μετά από μόλις έξι αγώνες. Στις 17 Νοεμβρίου 2014, υπέγραψε με τη βελγική Άντβερπ Τζάιαντς για το υπόλοιπο της σεζόν. Τον Ιούλιο του 2015, ο Κέιν εντάχθηκε στους Ατλάντα Χοκς για το Σάμερ Λιγκ του 2015. Στις 30 Ιουλίου, υπέγραψε με τη γερμανική Ράτιοφαρμ Ουλμ για τη σεζόν 2015-16. Στις 8 Δεκεμβρίου, αποχώρησε από την Ουλμ, αφού εμφανίστηκε σε έντεκα αγώνες πρωταθλήματος και οκτώ αγώνες EuroCup. Στις 2 Ιανουαρίου 2016, υπέγραψε με την ισραηλινή Χαπόελ Εϊλάτ για την υπόλοιπη σεζόν. Στις 26 Ιουλίου 2016, ο Κέιν υπέγραψε με τη ρωσική Νίζνι Νόβγκοροντ για τη σεζόν 2016–17. Στις 4 Ιανουαρίου 2017, σημείωσε 31 πόντους (ρεκόρ σταδιοδρομίας), με 13/16 εντός παιδιάς, μαζί με 9 ριμπάουντ και 2 ασίστ, στη νίκη με 113–105 επί της Ζενίτ Αγίας Πετρούπολης. Στις 3 Μαρτίου 2017, αποχώρησε από τη Νίζνι. Την επόμενη μέρα, υπέγραψε με την ισπανική Ρεάλ Μπέτις Μπαλονθέστο για το υπόλοιπο της σεζόν 2016–17. Στις 24 Ιουλίου 2017, ο Κέιν υπέγραψε με την ισραηλινή Μακάμπι Τελ Αβίβ για τη σεζόν 2017-18. Στις 22 Μαρτίου 2018, σημείωσε 19 πόντους (ρεκόρ σεζόν), έχοντας επίσης 9 ριμπάουντ, 5 ασίστ και 3 κλεψίματα στην ήττα με 75-76 εναντίον του Παναθηναϊκού. Ο Κέιν κέρδισε το Λιγκ Καπ Ισραήλ 2017 και το Πρωτάθλημα Ισραήλ 2018 με τη Μακάμπι. Στις 8 Ιουλίου 2018, ο Κέιν υπέγραψε μονοετή επέκταση του συμβολαίου του με τη Μακάμπι. Κέρδισε το Πρωτάθλημα Ισραήλ 2019 με την ομάδα, κερδίζοντας τον δεύτερο συνεχόμενο του τίτλο πρωταθλήματος. Στις 5 Φεβρουαρίου του 2020, ο Κέιν υπέγραψε με τη σερβική ΚΚ Μέγκα Μπάσκετ της Αδριατικής Λίγκας. Δύο μέρες αργότερα, έκανε ένα ντεμπούτο για τη Μέγκα στη νίκη με 87-76 επί της Τσιμπόνα, καταγράφοντας 14 πόντους, 5 ριμπάουντ και 3 ασίστ. Στις 8 Φεβρουαρίου, αποχώρησε από τη Μέγκα για να ενταχθεί στο Περιστέρι για το υπόλοιπο της σεζόν. Ο Κέιν έχει υπάρξει μέλος της Overseas Elite από το 2016, μίας επαγγελματικής ομάδας που συμμετέχει στο The Basketball Tournament (TBT). Στο TBT 2016, ο Κέιν είχε κατά μέσο όρο 9,2 πόντους και 4,0 ριμπάουντ ανά αγώνα, καθώς η Overseas Elite κέρδισε το βραβείο των 2 εκατομμυρίων δολαρίων. Στο TBT 2017, ο Κέιν είχε κατά μέσο όρο 9,3 πόντους και 3,3 ριμπάουντ ανά αγώνα, καθώς η Overseas Elite υπερασπίστηκε επιτυχώς τον τίτλο της, νικώντας την Team Challenge ALS στον αγώνα τίτλου με 86-83. Στο TBT 2018, ο Κέιν είχε κατά μέσο όρο 6,0 πόντους και 3,3 ριμπάουντ ανά αγώνα. Η Overseas Elite έφτασε στον τελικό πρωταθλήματος, όπου νίκησε την Eberlein Drive με 70-58, κερδίζοντας και πάλι το βραβείο των 2 εκατομμυρίων δολαρίων. Στο TBT 2019, ο Κέιν και η Overseas Elite προχώρησαν στα ημιτελικά, όπου υπέστησαν την πρώτη τους ήττα, χάνοντας από τους Carmen's Crew με 71-66. Μακάμπι Τελ Αβίβ 2x Πρωτάθλημα Ισραήλ: (2018, 2019) Λιγκ Καπ Ισραήλ: (2017) Την 1η Ιουνίου 2017, ο Κέιν απέκτησε την ουγγρική υπηκοότητα. Προφίλ στο RealGM Προφίλ στο FIBA.com Αρχειοθετήθηκε 2016-01-02 στο Wayback Machine. Βιογραφικό στο Iowa State